Tervezési feladat  

Témavezető: Bánfalvi András

Fémműves szak

tanév: 2020–2021 / I. félév

évfolyam: II.
A feladat: EGYANYAGÚ ékszerek tervezése

A tervezendő tárgyak kijelölt test-terepe: a kéz ujjai, a kézfej és a csukló. Anyaga: szabadon választható (azonban legalább egy ékszer fémből készüljön). 
Közös feladatok a teljes csoport számára: 

1. Kutatás és dokumentáció a kéz anatómiája témakörében. 

2. Gyűjtsenek olyan rajzokat, festményeket, fotókat, melyeken kézen viselt ékszerek láthatóak.

3. Kutassanak az elmúlt 100–120 év tárgyi világában. Térképezzék fel az 1900-tól 2000-ig tartó időszakot: ‘életet’, életformát és a hozzá tartozó tárgyi világot a leg­na­gyobb objektumoktól (kert–épület) a leg­kisebb tárgyakig (pl. ékszer) úgy, hogy minden hallgatóra egy meghatározott 10 év feldolgozása jusson. Az utolsó 20 év (2000–2020-ig) időszakát közösen dolgozzák fel.

Kutatási irányok

1/a  Az ékszer, mint minden kultúrában jelenlévő tárgy

1/B  Az emberi test és az ékszer

1/C  Egyéni vizsgálódás különböző kultúrák, földrajzi helyek, korok ékszerviselési szokásaiban

1/D  Az ékszer ma (egyéni nézőpontok)

2/A  Analógiák az egyanyagú tárgyak világában (kutatás, gyűjtés)

2/B  Vizsgálódás az anyagok, technológiák használatával kapcsolatban (új lehetőségek!)

2/C  A tervezési feladatból adódó problémák feltárása, rendezése: 

      – pl. test+ÉKSZER

      – az emberi test+öltözék+ékszer

      – az emberi test­tel és ékszerrel való komponálás lehetőségei

      – mozgó figura és az ÉKSZER

      – viselhetőség: tradicionális, rejtőzködő, különc, fura, szokatlan, extravagáns, stb. és az ÉKSZER 

      – tradíció–megújulás

      – az ideális anyag, technológia

2/D 2020-at írunk!!!!

A félév végi kiállítás anyaga alkalmazkodjon a tervezés metodikájához, mutassa be a hallgató dön­téseinek sorozatát, az elkészült tervet, makettet, tárgyat, modelleket, fotókat, vázlatokat, stb. oly módon, hogy egy olyan érdeklődő is követni tudja, értse a bemutatót, aki abban a pillanatban találkozik először a munkával. A kiállításon az egy-egy hallgató által tervezett ék­szerek élő modellen, egy, a csoport által közösen kigondolt (átgondolt) módon legyenek bemutatva.
